**Grozījumi Ministru kabineta 2018. gada 6. marta noteikumos Nr.148**

**“Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Autopārvadājumu likuma](https://likumi.lv/ta/id/36720-autoparvadajumu-likums) [35. panta](https://likumi.lv/ta/id/36720-autoparvadajumu-likums#p35) trešā daļa un Ministru kabineta 2010.gada 7.aprīļa noteikumu Nr.300 „Ministru kabineta kārtības rullis” 58.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar grozījumiem Autopārvadājumu likumā no 2018.gada 1.marta atcelta 39.panta piektā daļa, kas noteica , ka maksimālo maksu (tarifus) par pasažieru un bagāžas pārvadājumiem ar vieglo taksometru nosaka pašvaldība, kura izsniedz speciālās atļaujas (licences) šiem pārvadājumiem. Līdz ar to pārvadātāji var brīvi noteikt braukšanas maksu (tarifus) par pakalpojumu, atbilstoši MK noteikumu Nr.148 (turpmāk – MK noteikumi nr.148) 32.7.apakšpunktā noteiktajā kārtībā norādot maksimālos tarifus uz transportlīdzekļa virsbūves.Pašlaik taksometru pakalpojumus vietās, kā, piemēram, starptautiskajā lidostā “Rīga”, lielākoties taksometru pakalpojumus izmanto ārvalstu viesi, kuri nav informēti par dažādo cenu piedāvājumu un citām iespējām izmantot taksometru pakalpojumus. Rodas situācijas, ka pasažierim tiek pieprasīta nesamērīgi augsta maksa par braucienu. Par šādiem gadījumiem Satiksmes ministriju ir informējusi Ekonomikas ministrija, starptautiskā lidosta “Rīga” un Rīgas plānošanas reģions.  No 2018.gada 6.jūlija līdz 13.jūlijam Satiksmes ministrijā notika divas starpinstitūciju sanāksmes, kurās piedalījās Autotransporta direkcijas, VAS “Starptautiskā lidosta “Rīga””, Latvijas Pasažieru pārvadātāju asociācijas, Patērētāju tiesību aizsardzības centra, Tieslietu ministrijas, Konkurences padomes, Valsts policijas, Finanšu ministrijas, Vides aizsardzības un reģionālās attīstības ministrijas, Iekšlietu ministrijas, Rīgas plānošanas reģiona, Ekonomikas ministrijas, Latvijas taksometru arodbiedrības pārstāvji. Sanāksmē kompetento institūciju pārstāvji, kas informācijas par braukšanas maksu trūkumu identificēja kā vienu no aktuālām problēmām.Lai uzlabotu pasažieru informēšanu par braukšanas maksu, noteikumu projekts paredz noteikt papildus informācijas izvietošanu uz transportlīdzekļa virsbūves, uzrādot maksimālo maksu par 10 km braucienu. Šo maksu veidotu uz transportlīdzekļa virsbūves norādītās maksimālās nolīgšanas maksas, maksimālās maksas par braucienu un maksimālās maksas par laiku aprēķins. Ņemot vērā to, ka informācijas par tarifiem uz transportlīdzekļa virsbūves tiek izvietota izmantojot līmplēvi, tās izvietošanai nav nepieciešami īpaši tehniski risinājumi un attiecīgi liels laika periods, ieguldot apjomīgus finanšu līdzekļus, lai nodrošinātu ātrāku uzlabojumu informācijas par pakalpojumu sniegšanā, noteikumu prasības izpildi pārvadātājiem paredzēts noteikt līdz 2018.gada 1.decembrim. Papildus noteikumu projekts paredz noteikt, ka nolīgstot taksometru stāvvietā vai ārpus tās, vai apturot taksometru uz ielas (noteikumu 36.1. un 36.2. apakšpunkti) pirms brauciena uzsākšanas autovadītājs informē pasažieri par provizorisko brauciena maksu, bet, nolīgstot taksometru izmantojot tīmekļvietni vai mobilo aplikāciju (noteikumu 36.3. apakšpunkts), pirms brauciena uzsākšanas par provizorisko brauciena maksu pasažieri informē tīmekļvietnes vai mobilās lietotnes pakalpojuma sniedzējs. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas veic pasažieru komercpārvadājumus ar taksometriem, uzņēmēji, kas sniedz tīmekļvietnes un mobilās aplikācijas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Pasažieriem tiks sniegta papildu informācija par braukšanas maksu, izmantojot taksometru pakalpojumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Satiksmes ministrijas tīmekļvietnē 2018.gada 24.augustā  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Par noteikumu projektu iebildumus izteica Rīgas domes Satiksmes departaments, norādot, ka izteiktais priekšlikums ir pretrunā ar pašos MK noteikumos Nr.148 noteikto braukšanas maksas jēdzienu, kā arī šis priekšlikums neatrisina noteikumu projekta anotācijā identificēto pamatproblēmu. Proti, MK noteikumu Nr.148 3.2.apakšpunkts nosaka, ka braukšanas maksa ir kopējā naudas summa par braucienu, kuru veido:1. taksometra nolīgšanas maksa un brauciena garums; vai
2. taksometra nolīgšanas maksa un brauciena ilgums; vai
3. taksometra nolīgšanas maksa, brauciena garums un brauciena ilgums kopā.

Līdz ar to, ievērojot iepriekš minētos kritērijus, veidojas braukšanas maksa jeb pasažierim saistošā *maksa par braucienu*. Savukārt likumprojektā noteiktais formulējums “maksimālā *maksa par braucienu,* ko veido maksimālo rādījumu aprēķins par 10km ir kļūdains un maldinošs, jo tas ne tikai neatbilst braukšanas maksas definīcijai, bet arī nesniedz patiesu informāciju par brauciena gala maksu.Satiksmes ministrija saistībā ar saņemto iebildumu paskaidro, ka minētā maksimālā maksa būtu informatīva, tāpat kā šobrīd norādītā informācija par maksimālo maksu, un aprēķins norādītu, ka maksa par braucienu šajā attālumā nevar pārsniegt norādīto summu. Latvijas taksometru pārvadātāju darba devēju biedrībaizteica priekšlikumu, noteikt fiksētu maksu par braucienu attālumā līdz 10 km, pamatojot, ka taksometra skaitītājā ir iespējams ieprogrammēt tarifu „smart” un attālumam līdz 10 km aprēķināt fiksētu maksu. Pēc 10 km sasniegšanas, taksometra skaitītājs turpina skaitīt, atbilstoši pārvadātāja deklarētajam fiksētajam „smart” tarifam piesaistītajam kilometra un laika tarifam).Satiksmes ministrija neatbalsta minēto priekšlikumu, jo fiksētas maksas ieviešana rada apstākļus, ka taksometru pakalpojumi netiek sniegti, izmantojot taksometru skaitītājā paredzēto aprēķinu, bet gan negodprātīgi, izmantojot vienreizēju maksu tiks komplektēti pasažieri kopējam braucieniem uz piepilsētas apdzīvotajām vietām sabiedriskā transporta maršrutos.Latvijas taksometru pārvadātāju darba devēju biedrībapapildus iesniedz priekšlikumu par grozīt MK noteikumu normu, kas nosaka oglekļa dioksīda (CO2) izmešu maksimālais daudzumu gramos uz vienu kilometru. Minētās normas pārskatīšana būtu jārisina pēc papildus apspriešanas ar nozares pārstāvjiem.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Autotransporta direkcija. pašvaldības.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

Ziemele-Adricka 67028036

Dana.Ziemele-Adricka@sam.gov.lv